Ehdotus neuvoston asetukseksi Luoteis-Atlantin kalastusjärjestön (NAFO) sääntelyalueella toimiviin yhteisön kalastusaluksiin sovellettavasta Euroopan yhteisön tarkkailijoita koskevasta hankkeesta



Virallinen lehti nro C 211 , 15/08/1995 s. 0013



Ehdotus neuvoston asetukseksi Luoteis-Atlantin kalastusjärjestön (NAFO) sääntelyalueella toimiviin yhteisön kalastusaluksiin sovellettavasta Euroopan yhteisön tarkkailijoita koskevasta hankkeesta (95/C 211/06) KOM(95) 266 lopull. - 95/0152(CNS) (Komission esittämä 15 päivänä kesäkuuta 1995) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että Luoteis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus hyväksyttiin neuvoston asetuksella (ETY) N:o 3179/78 (1) ja se tuli voimaan 1 päivänä tammikuuta 1979, NAFO-yleissopimuksella perustettu Luoteis-Atlantin kalastusjärjestö (NAFO) on hyväksynyt keskinäisen tarkastus- ja valvontaohjelman, jonka neuvosto hyväksyi asetuksessa (ETY) N:o 1956/88 (2), NAFO on hyväksynyt kaudeksi 1993-1995 tarkkailijoita koskevan kokeiluhankkeen, joka on pantu täytäntöön yhteisössä neuvoston asetuksella (ETY) N:o 3928/92 (3), valvonnan ja täytäntöönpanon parantamiseksi NAFOn sääntelyalueella ja nykyisen keskinäisen tarkastus- ja valvontaohjelman täydentämiseksi Euroopan yhteisö on Kanadan kanssa tehdyn kalastusta koskevan sopimuksen mukaisesti sopinut yhteisön tarkkailijoiden sijoittamisesta yhteisön kalastusaluksille, jotka harjoittavat kalastustoimintaa mainitulla NAFOn sääntelyalueella, on aiheellista säännellä tarkkailijoita koskevaa hanketta yhdellä asetuksella ja sen vuoksi kumota asetus (ETY) N:o 3928/92, ja olisi säädettävä yksityiskohtaisten sääntöjen antamisesta tämän hankkeen täytäntöön panemiseksi, ON ANTANUT TÄMÄN ASETUKSEN: 1 artikla Euroopan komissio nimeää yhteisön tarkkailijat kaikille yhteisön aluksille, jotka harjoittavat kalastustoimintaa tai ovat aloittamassa kalastustoiminnan harjoittamisen NAFOn sääntelyalueella, sanotun kuitenkaan rajoittamatta asetuksen (ETY) N:o 1956/88 2 artiklan 2 kohdan soveltamista. Asianmukaisesti nimettyjen tarkkailijoiden on pysyttävä niillä kalastusaluksilla, joihin heidät on sijoitettu, kunnes heidän tilalleen osoitetaan toiset tarkkailijat. Ylivoimaista estettä lukuun ottamatta kalastusalukset, joilla ei ole tarkkailijaa, eivät saa aloittaa tai jatkaa kalastusta NAFOn sääntelyalueella. 2 artikla Jäsenvaltioiden on nimettävä tarkkailijoita komission pyynnöstä. 3 artikla NAFOn sääntelyalueella toimivien yhteisön kalastusalusten päälliköiden on otettava tarkkailijat vastaan ja toimittava yhteistyössä näiden tarkkailijoiden kanssa heidän tehtäviensä suorittamiseksi aluksella. 4 artikla Yksityiskohtaiset säännöt tarkkailijoiden nimeämisestä, heidän tehtävistään sekä alusten päälliköiden velvollisuuksista annetaan liitteessä 1. 5 artikla Komissio maksaa tarkkailijoille päivärahan liitteen 2 määräysten mukaisesti. 6 artikla Sen jäsenvaltion, jolle tarkkailijan lopullinen kertomus toimitetaan tarkkailukauden päättyessä, toimivaltaisten viranomaisten on arvioitava mainitun kertomuksen sisältö ja johtopäätökset. Jos kertomuksesta käy ilmi, että tarkkailtu alus on harjoittanut kalastustoimintaa, joka on ristiriidassa säilytystoimenpiteiden kanssa, mainittujen viranomaisten on toteutettava kaikki aiheelliset toimet asian tutkimiseksi ja tällaisten käytäntöjen estämiseksi. 7 artikla Kumotaan asetus (ETY) N:o 3928/92. 8 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 378, 30.12.1978, s. 1 (2) EYVL N:o L 175, 6.7.1988, s. 1 (3) EYVL N:o L 397, 31.12.1992, s. 78 LIITE I Edellä 4 artiklassa tarkoitetut yksityiskohtaiset säännöt. 1. Tarkkailijoiden nimeäminen i) Edellä säädettyjen velvollisuuksien täyttämiseksi komissio nimeää pätevät ja kokeneet henkilöt. Kyseisillä henkilöillä olisi oltava seuraavat heidän tehtäviensä suorittamisen edellyttämät taidot: - riittävä kokemus kalalajien ja pyydysten tunnistamiseksi, - merenkulkutaito, - riittävä NAFOn säilytys- ja valvontatoimenpiteiden tuntemus, - riittävät taidot tieteellisten perustehtävien suorittamiseksi pyydettäessä, esim. näytteiden otto, sekä täsmällisten havaintojen tekemiseksi ja kirjaamiseksi. ii) Jäsenvaltioiden on toteutettava aiheelliset toimet sen varmistamiseksi, että tarkkailijat otetaan aluksille asianmukaisesti ilmoitettuna aikana ja ilmoitetussa paikassa, sekä helpotettava heidän poistumistaan tarkkailukauden päättyessä. 2. Tarkkailijoiden tehtävät Tarkkailijoiden päätehtävä on valvoa, että kalastusalus noudattaa sitä koskevia NAFOn säilytys- ja valontatoimenpiteitä. Nimettyjen tarkkailijoiden on erityisesti: a) Pidettävä kirjaa tarkkailtavan aluksen kalastustoiminnasta; kalastustoiminnan kirjaamiseen on käytettävä jäljempänä liitteessä II lisäyksessä 1 olevassa 3 kohdassa esitettyä mallilomaketta. b) Tarkastettava aluksen sijainti sen kalastaessa. c) Tarkkailtava saaliita ja arvioitava ne kalastustoimikohtaisesti (sijainti, syvyys ja aika, jonka verkko on vedessä). d) Tunnistettava saaliin koostumus. e) Valvottava hylkäämisiä, sivusaaliita ja alamittaisten kalojen pyyntiä. f) Pidettävä kirjaa pyydyksistä, silmäkoosta ja aluksen päällikön käyttämistä lisälaitteista. g) Tarkastettava kalastuspäiväkirjan ja tuotantopäiväkirjan merkinnät. Tuotantopäiväkirja tarkastetaan käyttämällä aluksen päällikön käyttämää muuntokerrointa. h) Tarkastettava preijausraportit. i) Ilmoitettava ilmeisistä rikkomuksista 24 tunnin kuluessa. Nämä ilmoitukset on tehtävä NRA-alueella olevalle NAFOn tarkastusalukselle ja NAFOn pääsihteerille. Tarkkailijoiden on käytettävä vahvistettua koodia ilmoittaessaan tiedot tarkastusalukselle tai pääsihteerille. j) Pidettävä päivittäin kirjaa alusten kalastustoiminnasta liitteen lisäyksessä I olevaa mallia käyttäen. k) Valvottava tarkkailtavalla aluksella olevien ja sen käyttämien automaattisen sijainnin seurantajärjestelmän laitteiden toimintaa. l) Tehtävä tieteellistä työtä ja otettava näytteitä NAFOn kalastuskomission pyynnöstä. m) Tehtävä 20 päivän kuluessa tarkkailukauden päättymisestä kertomus komissiolle ja kyseisen jäsenvaltion toimivaltaisille viranomaisille. Kertomuksessa on esitettävä tarkkailijan tekemät tärkeimmät havainnot ja se toimitetaan tarkkailtavan aluksen sopimuspuolelle ja NAFOn pääsihteerille. n) Nimettyjen tarkkailijoiden on tehtävä kaikki tarvittava sen varmistamiseksi, että heidän läsnäolonsa kalastusaluksilla ei haittaa tai häiritse alusten asianmukaista toimintaa, kalastustoiminta mukaan lukien. o) Tarkkailijan on kunnioitettava aluksella olevaa irtaimistoa ja laitteita, mukaan lukien kaikkien mainittuja aluksia koskevien asiakirjojen luottamuksellisuus. p) Kaikki tarkkailutehtävät koskevat ainoastaan NAFOn sääntelyaluetta. 3. Aluksen päällikkö i) Tarkkailijan vastaanottavan aluksen päällikön on tehtävä kaikkensa helpottaakseen mainitun tarkkailijan saapumista ja lähtöä. Nimetylle tarkkailijalle on aluksella tarjottava aiheelliset ja riittävät majoitus- ja työskentelyolosuhteet. Aluksen päällikön on annettava aluksen asiakirjat (kalastuspäiväkirja, kapasiteettisuunnitelma, tuotantopäiväkirja tai varastointisuunnitelma) tarkkailijan käyttöön sekä varmistettava hänen pääsynsä aluksen eri osiin tarkkailijan tehtävien suorittamisen helpottamiseksi. ii) Aluksen päällikölle on ilmoitettava hyvissä ajoin aika ja paikka, jossa tarkkailijat otetaan alukselle sekä tarkkailukauden oletettu kesto. iii) Tarkkailtavan aluksen päälliköllä on oikeus saada pyynnöstä jäljennös tarkkailijan kertomuksesta. Lisäys 1 SELVITYS KALASTUSTOIMINNASTA >KAAVION ALKU> Paikallinen Aika ZT + .......... 1. Sarjanumero .................... Päiväys ...................... Aika .............. Tarkkailijan nimi .......... Alus .......... Rekisterinumero ......................... Kansallisuus ......................... 2. Pyydyslaji .............................. Kalastustoimen numero .......... Silmäkoko .......... mm Koukkujen määrä ............................................................ Verkkojen määrä .......... koko ............... m Verkkojen lisävarusteet ....................................... Lisävarusteiden silmäkoko .......... mm 3. Sijainti .................... N .................... W Syvyys .................... M Kalastusaika .......... NAFO-alue .......... NAFO-alueen muutos O O Sijainti ........ N ............. W Aika .......... UTC kyllä ei Toimitettu preijausraportti O O kyllä ei Koodi ........................... Alue .......... Radiolla ................... DTG .......... UTC Vastaako tosiasiallinen sijainti viimeksi toimitettua preijausraporttia O O kyllä ei 4. Aluksella säilytettävät saaliit. Kaikki lajit kilogrammoina. Lajit 3-alfakoodit Tarkkailijan arviot elopainona (EP) Kyseinen kalastustoimi Yhteenlasketut kokonaismäärät EY-kalastuspäiväkirja EP Lehti N:o Tuotantopäiväkirja Lehti N:o Jalostusaste Käytetyt muuntokertoimet Tarkkailija Kapteeni Tarkkailijan arviot jalostettuna painona Kyseinen kalastustoimi Yhteenlasketut kokonaismäärät 5. Havaitut alamittaiset kalat kyllä O ei O Lajit Määrät kilogrammoina prosentteina Alamittaisten kalojen hylkäämiset kyllä O ei O Määrät kilogrammoina 6. Muut hylkäämiset kyllä O ei O Lajit Määrät kilogrammoina 7. Muut havainnot .......... .......... 8. Päiväys ............................................. Allekirjoitus .......... >KAAVION LOOPU> LIITE II Edellä 5 artiklassa tarkoitetut yksityiskohtaiset säännöt. 1. Tarkkailijalle maksetaan 120 ecun suuruinen päiväraha. 2. Jäsenvaltioiden lähettämien tarkkailijoiden osalta sovelletaan seuraavia sääntöjä: i) Kun komissiolle toimitetaan tarkkailijan lähettävien kansallisten viranomaisten ja tarkkailijan välillä tehty työsopimus, komissio suorittaa päivärahan ennakkomaksun, joka on enintään 30 prosenttia tarkkailijan päivärahojen kokonaissummasta. Päivärahan jäljelle jäävä osa maksetaan 60 päivän kuluessa lopullisen tarkkailukertomuksen ja muiden asiaa koskevien asiakirjojen vastaan ottamisesta. ii) Päiväraha maksetaan suoraan yhteisön tarkkailijalle. iii) Komissio korvaa kustannukset lentomatkoista (meno-paluu) Euroopasta Kanadaan sekä tekee tarvittavat järjestelyt tarkkailijoiden asettamiseksi NAFOn sääntelyalueella toimiville yheisön aluksille. 3. Yksityisten yritysten toimittamien tarkkailijoiden osalta sovelletaan seuraavia sääntöjä: i) Yksityiset yritykset tekevät komission kanssa sopimuksen, jonka mukaan ne osoittavat tietyn määrän päteviä henkilöitä toimimaan tarkkailijoina. ii) Mainitussa sopimuksessa täsmennetään tarkkailijoihin liittyvät päivittäiset kustannukset, menettelyt matkakustannusten maksamiseksi sekä mahdolliset kahdenväliset järjestelyt ennakoiden maksusta. 4. Yksityisesti palvelukseen otettujen tarkkailijoiden osalta sovelletaan seuraavia sääntöjä: i) Yksityinen henkilö, jonka kanssa tehdään sopimus tarkkailijaksi ottamisesta, allekirjoittaa komission kanssa sopimuksen, johon sisältyvät maksua koskevat määräykset ja jossa vahvistetaan menettelyt matkakustannusten ja mahdollisten ennakoiden maksamiseksi.